સારી વાત એ હતી કે મકાનમાલિકો અનુરાધા સાથે દુર્વ્યવહાર નહોતા કરતા. તે તેની પાસે ઘરનું બધું કામ કરાવતા અને તેને પગાર આપતા. તેમણે ક્યારેય અનુરાધાને સ્કૂલ જવા માટે ના નહોતી પાડી. તેમ છતાં અનુરાધાને ઘણી મહેનત કરવી પડતી. સ્કૂલ જવામાં મોડું ન થાય તે માટે ઘણી વખત અનુરાધા ભૂખ્યા પેટે જ સ્કૂલ જતા રહેતા. અભ્યાસમાં રસ હોવાના પરિણામે જ અનુરાધા મજૂરી કરવા છતાં પોતાનો અભ્યાસ ચાલુ રાખવામાં સફળ રહ્યા હતા.